hotchpotch/miracl-hf-unified huggingface dataset:
ইবনে খালিকান
শামসউদ্দিন আবুল আব্বাস আহমেদ মুহাম্মদ ইবনে খালিকান (, কুর্দি ভাষায় "ইবনে জেলকান", খালিকানরা কুর্দি গোত্র ছিল) (২২ সেপ্টেম্বর ১২১১ – ৩০ অক্টোবর ১২৮২) ছিলেন ১৩ শতকের শাফি পন্ডিত। তিনি আরব বা কুর্দি বংশোদ্ভূত ছিলেন।
ইবনে খালিকান ১২১১ সালের ২২ সেপ্টেম্বর ইরাকের আর্বি‌লে জন্মগ্রহণ করেন। তিনি তার জন্মস্থান এবং পরে আলেপ্পো ও দামেস্কে লেখাপড়া করেছেন। মসুলে তিনি ফিকহ নিয়ে পড়াশোনা করেছেন। এরপর তিনি কায়রোতে স্থায়ী হন। আইনবিদ, ধর্মতাত্ত্বিক ও ব্যাকরণবিদ হিসেবে তিনি খ্যাতি অর্জন করেছিলেন। তিনি ১২৫২ সালে বিয়ে করেন।
১২৬১ সালের আগ পর্যন্ত তিনি মিশরের প্রধান বিচারকের সহকারী ছিলেন। এরপর তাকে দামেস্কের প্রধান বিচারকের দায়িত্ব দেয়া হয়। ১২৭১ সালে তাকে তার পদ থেকে অপরাসরণ করা হয়। এরপর তিনি মিশরে ফিরে আসেন এবং ১২৭৮ সালে পুনরায় দামেস্কে বিচারক নিযুক্ত হওয়ার আগ পর্যন্ত সেখানে শিক্ষাদান করেন। ১২৮১ সালে তিনি তার পদ থেকে অবসর নেন। ১২৮২ সালের ৩০ অক্টোবর তার মৃত্যু হয়।
"ওয়াফায়াত আল আইয়ান ওয়া আনবা আবনা আজ জামান (বিশিষ্ট ব্যক্তিদের মৃত্যু এবং যুগের সন্তানদের ইতিহাস)" নামক গ্রন্থটি ইবনে খালিকানের বহুল পরিচিত গ্রন্থ। ১২৫৬ সালে তিনি এর কাজ শুরু করেন এবং ১২৭৪ পর্যন্ত তা সম্পন্ন করেন। এতে পূর্বের পন্ডিতদের কাজগুলোর উদ্ধৃতি দেয়া হয়েছে। পূর্ব থেকে অধিক পরিমাণে আলোচিত হয়েছেন, যেমন মুহাম্মদ (সা) এবং খলিফা, এমন ব্যক্তিদের এখানে উল্লেখ করা হয়নি। এই বইটি উইলিয়াম ম্যাকগুকিন দ্য স্লান (১৮০১-১৮৭৮) ইংরেজিতে অনুবাদ করেন। এতে ২,৭০০ এর বেশি পৃষ্ঠা ছিল।
প্লাসটেক
প্লাসটেক () একটি কম্পিউটার হার্ডওয়্যার কোম্পানি যা ১৯৮৬ সালে প্রতিষ্ঠিত হয়। এটি ইমেজ স্ক্যানার উৎপাদন করে থাকে। তাদের মোবাইল অফিস, স্মার্ট অফিস, অপটিক ব্লক, অপটিক প্রো, অপটিক ফিল্ম, এবং অপটিক স্লিম লাইনের পণ্য রয়েছে।
আমজাদ আলী
আমজাদ আলী চৌধুরী (; জন্ম: ২৫ সেপ্টেম্বর, ১৯৭৯) লাহোরে জন্মগ্রহণকারী পাকিস্তানী বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। আমজাদ আলী বামহাতি ব্যাটসম্যানরূপে দলে প্রতিনিধিত্ব করছেন। এছাড়াও উইকেট-রক্ষণের পাশাপাশি লেগ ব্রেক বোলিং করে থাকেন।
সংযুক্ত আরব আমিরাতের পক্ষে খেলার পূর্বে তিনি পাকিস্তানের ঘরোয়া প্রথম-শ্রেণীর ক্রিকেটে লাহোর ব্লুজ দলে খেলেছেন। ২০০২ সালের কায়েদ-ই-আজম ট্রফি প্রতিযোগিতায় দুই খেলায় অংশগ্রহণ করেন। পাকিস্তানে তার প্রথম-শ্রেণীর খেলোয়াড়ী জীবন সমাপণের পূর্বে ২০০৩ সালে আরও একবার লাহোর ব্লুজের হয়ে খেলেন। ঐ বছরেরই শেষদিকে অণুল্লেখ্য প্রতিযোগিতায় অংশ নিয়েছিলেন। ২০০৭-০৮ মৌসুমে আইসিসি আন্তঃমহাদেশীয় কাপে সংযুক্ত আরব আমিরাতের পক্ষে প্রথম-শ্রেণীর ক্রিকেট খেলেন। জানুয়ারি, ২০০৮ সালে নামিবিয়ার বিপক্ষে আমিরাত দলের হয়ে অভিষেক ঘটে।
২০০৮ সালের এশিয়া কাপে সংযুক্ত আরব আমিরাত দলের পক্ষে একদিনের আন্তর্জাতিকে অভিষেক ঘটে তার। এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য আমজাদ আলীসহ ১৫-সদস্যের চূড়ান্ত তালিকা প্রকাশ করে।
ফাহাদ আল হাশমি
ফাহাদ আফদাল আল হাশমি (; জন্ম: ৩১ জুলাই, ১৯৮২) দুবাইয়ে জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। ফাহাদ আল হাশমি ডানহাতি ব্যাটিং ও ডানহাতি ফাস্ট মিডিয়াম বোলিং করে থাকেন।
২০০৫ সাল থেকে সংযুক্ত আরব আমিরাত দলের পক্ষে খেলছেন। ২০০৫ সালের আইসিসি আন্তঃমহাদেশীয় কাপের সেমি-ফাইনালে আয়ারল্যান্ড দলের বিপক্ষে প্রথম খেলেন। তারপর ২০০৬ সালে নামিবিয়া, ২০০৭ সালে বারমুদা ও ২০০৮ সালে ঐ একই প্রতিযোগিতার চার খেলায় অংশ নেন। মার্চ, ২০০৮ সালে ইংল্যান্ডের কাউন্টি ক্রিকেট দল এসেক্স, ল্যাঙ্কাশায়ার ও ইয়র্কশায়ারের বিপক্ষে দলের হয়ে খেলেন।
২০০৮ সালের এশিয়া কাপে বাংলাদেশ দলের বিপক্ষে তার একদিনের আন্তর্জাতিকে অভিষেক ঘটে। এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ফাহাদসহ ১৫-সদস্যের চূড়ান্ত তালিকা প্রকাশ করে।
সাফিয়ান শরীফ
সাফিয়ান শরীফ (জন্ম: ২৪ মে, ১৯৯১) ইয়র্কশায়ারের হাডার্সফিল্ড এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। শরীফ ডানহাতে ব্যাটিংয়ে পারদর্শী। এছাড়াও তিনি ডানহাতে ফাস্ট-মিডিয়াম বোলিং করে থাকেন।
জুন, ২০১১ সালে অনুষ্ঠিত ২০১১-১৩ আন্তঃমহাদেশীয় কাপ প্রতিযোগিতায় নেদারল্যান্ডসের বিপক্ষে আন্তর্জাতিক ক্রিকেটে অভিষেক ঘটে। খেলায় তিনি ২৭ রানের বিনিময়ে ৪ উইকেট পান। পরের মাসেই এডিনবরার দ্য গ্রাঞ্জে অনুষ্ঠিত ২০১১ সালের ত্রি-দেশীয় সিরিজে আয়ারল্যান্ড ও শ্রীলঙ্কার বিপক্ষে অংশগ্রহণ করেন। ২০১১ সালের ক্লাইডেসডেল ব্যাংক ৪০ প্রতিযোগিতায় ইংল্যান্ডের কাউন্টি দলগুলোর বিপক্ষে চারটি লিস্ট এ ক্রিকেট খেলায় দলের প্রতিনিধিত্ব করেন।
সেপ্টেম্বর, ২০১১ সালে উইন্ডহকের ওয়ান্ডেরার্স ক্রিকেট গ্রাউন্ডে অনুষ্ঠিত ২০১১-১৩ আন্তঃমহাদেশীয় কাপ প্রতিযোগিতায় নামিবিয়ার বিপক্ষে খেলেন ও প্রথম-শ্রেণীর ক্রিকেটে অভিষিক্ত হন।
ফেব্রুয়ারি, ২০১২ সালে আন্তঃমহাদেশীয় কাপে সংযুক্ত আরব আমিরাতের বিপক্ষে তার দ্বিতীয় প্রথম-শ্রেণীর ক্রিকেটে অংশ নেন। ২০১২ সালের আইসিসি বিশ্ব টুয়েন্টি২০ বাছাইপর্বে স্কটল্যান্ড দলের অন্যতম সদস্য ছিলেন। সংযুক্ত আরব আমিরাতের বিপক্ষে সিরিজ জয় করে প্রতিযোগিতার মূল পর্বে খেলার সুযোগ পায় তার দল।
আসন্ন বিশ্বকাপ ক্রিকেটের জন্য ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ তাদের ১৫-সদস্যের চূড়ান্ত তালিকা প্রকাশ করে। দলের অন্যতম সদস্য মনোনীত হন সাফিয়ান।
জামি আল তাওয়ারিখ
জামি আল তাওয়ারিখ (; ; ), (""Compendium of Chronicles"") পারস্যে মোঙ্গল ইলখানাতে লিখিত সাহিত্য ও ইতিহাস গ্রন্থ। এর লেখক রশিদউদ্দিন হামাদানি (১২৪৭–১৩১৮)। তিনি ১৪শ শতাব্দীর শুরুতে এটি রচনা করেন। এর ব্যপ্তির কারণে একে "প্রথম বিশ্ব ইতিহাস" বলা হয়। এর তিনটি খন্ড ছিল। টিকে থাকা অংশগুলো মোট প্রায় ৪০০ পৃষ্ঠার মত। এর ফারসি, আরবি ও মোঙ্গল সংস্করণ রয়েছে। চীন থেকে ইউরোপ পর্যন্ত বিভিন্ন সংস্কৃতি ও গুরুত্বপূর্ণ ঘটনাবলির বিবরণ এতে রয়েছে।
গ্রন্থের জাকজমকপূরণ চিত্রাঙ্কন ও হস্তলিপিতে কয়েকশত লিপিকার ও শিল্পীর প্রয়োজন ছিল। প্রায় ২০টি চিত্রায়িত কপি রশিদউদ্দিনের জীবদ্দশায় প্রস্তুত করা হয়েছিল। তবে গুলোর অল্প কিছু অংশ টিকে রয়েছে। সম্পূর্ণ কপি বর্তমানে পাওয়া যায় না। সবচেয়ে পুরনো কপিটি আরবি ভাষায়। এর অর্ধেক হারিয়ে গেছে। এডিনবার্গ বিশ্ববিদ্যালয় গ্রন্থাগারে একটি কপি রয়েছে। ইস্তানবুলের টোপকাপি প্রাসাদের গ্রন্থাগারে প্রথম যুগের দুটি ফারসি পান্ডুলিপি রয়েহে। এগুলো ইলখানাত শিল্প ও পারস্য অনুচিত্রের নিদর্শন।
আল-ওয়াসিক
আবু জাফর হারুন ইবনে মুহাম্মদ আল মুতাসিম (; ৮১৬ – ১০ আগস্ট ৮৪৭) (আল ওয়াসিক বিল্লাহ নামে বেশি পরিচিত) (, "He who trusts in God") ছিলেন ৯ম আব্বাসীয় খলিফা। তিনি ৮৪২ থেকে ৮৪৭ সাল পর্যন্ত শাসন করেন। তিনি তার পিতা ও পূর্ববর্তী খলিফা আল মুতাসিমের স্থলাভিষিক্ত হন।
ভাদুঘর শাহী মসজিদ
ভাদুঘর শাহী মসজিদ প্রাচীন সমতট অঞ্চলের অন্তর্গত ব্রাক্ষণবাড়িয়া জেলায় অবস্থিত। এই মসজিদ সম্মুখস্থ বিশাল ঈদগাহ ময়দানে ব্রাক্ষণবাড়িয়া জেলার দ্বিতীয় বৃহত্তম ঈদের জামাত অনুষ্ঠিত হয়।
পাক-ভারত উপমহাদেশে প্রায় ৭০০ বছর মুসলিম শাসন বিদ্যমান ছিল। যার মধ্যে মুঘল শাসকগণ অন্যতম। এই মুঘল শাসকগণের মধ্যে জিন্দাপীর বলে খ্যত মহিউদ্দিন মুহাম্মদ আওরঙ্গজেব আলমগীর (১৬৫৮-১৭০৭) অত্যন্ত খোদাভীরু শাসক হিসেবে পরিচিত ছিলেন। এই মহান বাদশাহ মহিউদ্দিন মুহাম্মদ আওরঙ্গজেব আলমগীর এর রাজত্বকালে ১০৮৪ হিজরি আনুমানিক ১৬৬৩ খ্রিষ্টাব্দে সে সময়কার সরাইল পরগণার জমিদার নুর এলাহী ইবনে মজলিশ শাহবাজের তত্ত্বাবধানে ঐতিহাসিক ভাদুঘর শাহী মসজিদ নির্মিত হয়।
এক গম্বুজ বিশিষ্ট মসজিদটির আয়তন ৪৪ ফুট বাই ২৪ ফুট। দেয়ালের পুরুত্ব ৫ ফুট ৬ ইঞ্চি। ১২ ফুট বাই ৯ ফুট পরিমিত ভিতে স্থাপিত মিনারটির উচ্চতা ৭৫ ফুট। মসজিদের অভ্যন্তরীণ কারুকার্যের মথধ্য কলসের মধ্য হতে বের হয়ে আসা একটি করে হাত প্রসারিত অবস্থায় ছিল। যা অন্য কোন মসজিদে দেখা যায়নি। মসজিদে কালো পাথরে ফারসি ভাষায় লিপি রয়েছে। যা থেকে এর ইতিহাস জানা যায়।
ভাদুঘর শাহী মসজিদের প্রথম ইমাম হিসেবে দ্বায়িত্বপ্রাপ্ত হন বাদশাহ আলমগীরের শিক্ষক, তাফসীরাতে আহমদিয়া এবং নুরুল আনোয়ার এর মত বিখ্যাত গ্রন্থসমুহের লেখক শায়খ আহমদ ইবনে আবু সাঈদ ইবনে ওবায়দুল্লাহ আল হানাফী আস সিদ্দিকী [শায়খ মোল্লাজিউন (রহ)] এর যোগ্য উত্তরসূরি মাওলানা মোল্লা নাসিরউদ্দিন (রহ)। তিনি এই মসজিদের ইমাম এবং খতিবের দ্বায়িত্বপ্রাপ্ত হয়ে আসার পর আহলে সুন্নত ওয়াল জামাআত এর অনুসারীদের নিয়ে এ এলাকায় সুন্নীয়তের এক শান্তিপুর্ণ আবহ তৈরী করেন। তার যোগ্য উত্তরসূরি সুন্নী আলেমগণ বংশ পরম্পরায় অদ্যবধি ভাদুঘর শাহী মসজিদের ইমাম ও খতিবের দ্বায়িত্ব পালন করে আসছেন।
লিটল বয়
লিটল বয় () হচ্ছে এক ধরণের পারমাণবিক অস্ত্রের সাংকেতিক নাম। এটিই দ্বিতীয় বিশ্ব যুদ্ধে ব্যবহৃত পারমাণবিক বোমা। এটি দিয়ে ১৯৪৫ সালের ৬ আগস্ট জাপানের হিরোশিমা নগরে বিস্ফোরণ ঘটানো হয়েছিল।
ম্যানহাটন প্রোজেক্টের তিনটি পারমাণবিক বোমার নামকরণ করেছিলেন লস এলমস ল্যাবরেটরির প্রাক্তন শিক্ষার্থী রবার্ট সারবার। এগুলোর আকৃতির কারণে তিনি এই নামকরণ করেন।
মুহাম্মদ নজিব আর-রুবাই
মুহাম্মদ নজিব আর রুবাই () (also spelled Al-Rubai) (১৯০৪-১৯৬৫) ছিলেন ইরাকের প্রথম রাষ্ট্রপতি। তিনি ১৯৫৮ সালের ১৪ জুলাই থেকে ১৯৬৩ সালের ৮ ফেব্রুয়ারি দায়িত্বপালন করেন।
১৯৫৮ সালে সংঘটিত অভ্যুত্থানে তিনি ও আবদুল করিম কাসেম অন্যতম নেতা ছিলেন। এই বিদ্রোহে রাজা দ্বিতীয় ফয়সাল, ইরাক ক্ষমতাচ্যুত হন। ১৯৫৯ সালের ৭ অক্টোবর বিশ বছর বয়সী সাদ্দাম হোসেন তাকে হত্যার ব্যর্থ চেষ্টা চালান।
আবদুল করিম কাসেম প্রধানমন্ত্রী হওয়ার পর অধিকাংশ ক্ষমতা তার হাতে নেন। রুবাই রাষ্ট্রপ্রধান ও সার্বভৌমত্ব কাউন্সিলের চেয়ারম্যান হন। এই কাউন্সিলে প্রত্যেক সম্প্রদায় থেকে প্রতিনিধি ছিল। রুবাই সুন্নি সম্প্রদায়ের প্রতিনিধি ছিলেন।
১৯৬৩ সালে আবদুস সালাম আরিফের নেতৃত্বে সংঘটিত অভ্যুত্থানে কাসেম ক্ষমতাচ্যুত হন। আর রুবাই রাজনীতি থেকে অবসর নেন। তিনি ১৯৬৫ সালে মৃত্যুবরণ করেন।
খয়রা শিকরেপ্যাঁচা
খয়রা শিকরেপ্যাঁচা (), (বৈজ্ঞানিক নাম: "Ninox scutulata") হচ্ছে Strigidae পরিবারের প্যাঁচার একটি প্রজাতি। এরা দক্ষিণ এশিয়ার ভারত এবং শ্রীলংকার পূর্ব থেকে পশ্চিমে ইন্দোনেশিয়া এবং দক্ষিণ চীন পর্যন্ত অঞ্চলের স্থায়ী বাসিন্দা।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।
খয়রা শিকরেপ্যাঁচার বৈজ্ঞানিক নামের অর্থ "হীরাখচিত নিশাচর" (গ্রিক: "nox" = বহু, "scutulata" = হীরা আকৃতির)।
হলুদ পাহাড়ি কচ্ছপ
হলুদ পাহাড়ি কচ্ছপ (চাকমা ভাষা: পারবো ডুর) (), (বৈজ্ঞানিক নাম: "Indotestudo elongata")হচ্ছে একটি কচ্ছপের প্রজাতি। এটি ভারত, নেপাল, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া এবং বাংলাদেশে পাওয়া যায়।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বাংলাদেশের লাউয়াছড়া জাতীয় উদ্যানে এই প্রজাতির কচ্ছপ পাওয়া যায়।
এশীয় শিলা কচ্ছপ
বড় শিলা কচ্ছপ বা এশীয় শিলা কচ্ছপ (), (বৈজ্ঞানিক নাম: "Manouria emys")হচ্ছে একটি কচ্ছপের প্রজাতি। এটি ভারত, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া, ইন্দোনেশিয়া এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ত্রিরেখা ডিবা কাইট্টা
ত্রিরেখা ডিবা কাইট্টা বা ডিবা কাছিম বা ত্রিরেখা রুফ কাছিম () (বৈজ্ঞানিক নাম: Batagur dhongoka) হচ্ছে "বাটাগুড়" গণের কচ্ছপের একটি প্রজাতি। এটি ভারত এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
লাল-মুকুটি কড়ি কাইট্টা
লাল-মুকুটি কড়ি কাইট্টা বা আদি কড়ি কাইট্টা (), "(বৈজ্ঞানিক নাম: Batagur kachuga)" হচ্ছে "বাটাগুড়" গণের কচ্ছপের একটি মহাবিপন্ন প্রজাতি। এটি ভারত, মায়ানমার এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বড় কড়ি কাইট্টা
বড় কড়ি কাইট্টা বা বড় কড়ি কাছিম বা ভাইটাল কাইট্টা () (বৈজ্ঞানিক নাম: Pangshura smithii) হচ্ছে কচ্ছপের একটি প্রজাতি। এটি ভারত, পাকিস্তান এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কম্পিউটার আয়তন বিষয়শ্রেণীর তালিকা
এটি কম্পিউটার আয়তন বিষয়শ্রেণীর তালিকা এতে সাধারণভাবে ব্যবহৃত কম্পিউটারের বিষয়শ্রেণীর তালিকা করা হয়েছে আকার বা আয়তন অনুসারে বড় থেকে ছোট ক্রমানুসারে।মেইনফ্রেম কম্পিউটার বড় এবং দামি কিন্তু খুবই শক্তিশালী। তাই একই সময়ে সংযুক্ত হাজার হাজার ব্যবহারকারি একসাথে কাজ করতে পারে।
সিলেটি কড়ি কাইট্টা
সিলেটি কড়ি কাইট্টা (), (বৈজ্ঞানিক নাম: Pangshura sylhetensis), হচ্ছে কচ্ছপের একটি প্রজাতি। এটি ভারত এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
দেশি কড়ি কাইট্টা
দেশি কড়ি কাইট্টা বা কড়ি কাইট্টা (), (বৈজ্ঞানিক নাম: Pangshura tecta), হচ্ছে কচ্ছপের একটি প্রজাতি। এটি ভারত, নেপাল, পাকিস্তান এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কম্পিউটার গঠন উপাদান
কম্পিউটারের জগতে "গঠন উপাদান" বলতে মাদারবোর্ডের বৈশিষ্ট্যকে বুঝায় - আকার, আয়তন, শক্তি সরবরাহের ধরন, বিভিন্ন যন্ত্র বসানোর সুবিধা, পোর্টের সংখ্যা ইত্যাদিকে বুঝায়। বিশেষত আইবিএম পিসির সাথে মিলে এমন কম্পিউটার শিল্পে, সাধারন মানের গঠন উপাদানই নিশ্চিত করে যে তারা বিভিন্ন প্রতিযোগী প্রস্তুতকারকদের যন্ত্রপাতি ও বিভিন্ন প্রজন্মের কম্পিউটারের মধ্যে বসানো যাবে কিনা। প্রাতিষ্ঠানিক ক্ষেত্রে দেখা হয় সার্ভার মডিউল আগের র‍্যাকমাউন্ট ব্যবস্থার সাথে খাপ খায় কিনা। প্রথাগতভাবে, সবচেয়ে গুরুত্বপূর্ন ব্যপার হল মাদারবোর্ডের বৈশিষ্ট্যসমূহ যা দিয়ে কম্পিউটারের খোপের আকৃতি ধারনা করা যায়। ছোট আকৃতির গঠন উপাদানও তৈরি হয়েছে এবং ব্যবহৃত হচ্ছে।
কম্পিউটারের শ্রেণী
কম্পিউটারকে ভাগ করা যায় অনেকভাবে। কিছু সাধারণ প্রকারভেদ নিচে দেওয়া হল:
এই শ্রেণীতে আছে:মোবাইল যন্ত্রপাতি:
Four types of Computers
মিনি কম্পিউটার
একটি মিনিকম্পিউটার বা কথ্যরূপে মিনি, হল ছোট কম্পিউটারের একটি শ্রেণী যা ১৯৬০ দশকের মধ্যভাগে তৈরী করা হয়েছিল এবং আইবিএমের মেইনফ্রেম ও মধ্যম আকারের কম্পিউটার এবং অন্যান্য সরাসরি প্রতিযোগীদের থেকে কম বিক্রি হয়েছিল। ১৯৭০ সালে পরিচালিত হওয়া একটি পরিসংখ্যানে দ্য নিউ ইয়র্ক টাইম প্রস্তাব করে একটি পরিসংখ্যানধৃত সংজ্ঞা যাতে বলা হয় মিনিকম্পিউটার হল এমন একটি মেশিন যার দাম ২৫০০০ ডলারের নিচে, যাতে টেলিপ্রিন্টারের মত ইনপুট এবং আউটপুট যন্ত্র রয়েছে, যাতে ৪কে শব্দের মেমোরি আছে এবং যা উচ্চ স্তরের ভাষা (ফোরট্রান, বেসিক) চালাতে সক্ষম। শ্রেণীটি সফটওয়্যার নকশা এবং অপারেটিং সিস্টেমের দ্বারা একটি আলাদা বৈশিষ্ট্য গঠন করতে সক্ষম হয়। এগুলো নকশা করা হয়েছিল নিয়ন্ত্রন, যন্ত্রোৎপাদন বা সঙ্গীত বিন্যাস, মানব পারস্পরিক ক্রিয়া, এবং যোগাযোগের সুইচিয়ের জন্য। যা গণনা এবং সংরক্ষণের কার্য থেকে আলাদাভাবে ব্যবহৃত হত। অনেকগুলো পরোক্ষভাবে অরিজিনাল ইকুইপমেন্ট ম্যানুফেকচারাস (ওইএম) বিক্রি হয়েছিল সর্বশেষ ধাপের ব্যবহারিক কাজের জন্য। মিনিকম্পিউটারের দুই দশকের (১৯৬৫-১৯৮৫) চলার পথে প্রায় ১০০ কোম্পানি গঠন হয়েছিল এবং তাদের মধ্যে অর্ধ ডজনই শুধু রয়ে গিয়েছিল।
যখন একক চিপের সিপিইউ আসা শুরু করল যার শুরু হয়েছিল ইন্টেল ৪০০৪ দিয়ে ১৯৭১ সাল। মিনি কম্পিউটার সংজ্ঞাটি ব্যবহার করা হত এমন একটি মেশিনকে বোঝাতে যা কম্পিউটার জগতে মধ্যম সারির, যা মাইক্রোকম্পিউটার এবং মেইনফ্রেম কম্পিউটারের মাঝে রয়েছে। বর্তমানে "মিনিকম্পিউটার" সংজ্ঞাটি কম ব্যবহৃত হয়। বর্তমানে এই শ্রেণীকে বোঝাতে "মধ্যমসারির কম্পিউটার" নামটি বেশি ব্যবহৃত হয়। যেমন উচ্চ মাপের এসপিএআরসি, পাওয়ার আর্কিটেকচার এবং ইটানিয়াম ভিত্তিক সিস্টেম যেগুলো ওরাকল, আইবিএম এবং হিউলেট-প্যাকার্ড হতে আগত।
দেশি মাঝারি কাইট্টা
দেশি মাঝারি কাইট্টা বা মাঝারি কাইট্টা (), (বৈজ্ঞানিক নাম: Pangshura tentoria) হচ্ছে কচ্ছপের একটি প্রজাতি। এটি ভারত, নেপাল, পাকিস্তান এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কালা চিত্রা দীঘি কাইট্টা
কালা চিত্রা দীঘি কাইট্টা বা মোগম কাছিম (, বা Indian spotted turtle) দ্বিপদ নাম:"Geoclemys hamiltonii") হচ্ছে কচ্ছপের একটি প্রজাতি। এটি ভারত, নেপাল, পাকিস্তান এবং বাংলাদেশে পাওয়া যায়। এটি "Geoclemys" গণের একমাত্র প্রজাতি। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বাঁশবাড়িয়া ইউনিয়ন, দশমিনা
বাঁশবাড়িয়া বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন পরিষদ।
উত্তরে কালাইয়া বন্দর দক্ষিণে দশমিনা পূর্বে তেতুলিয়া নদী এবং পশ্চিমে বহরমপুর ইউনিয়ান
বাঁশবাড়িয়া ইউনিয়ন পরিষদ ৫ টি গ্রাম ৩ টি মৌজা নিয়ে গঠিতঃ
বাঁশবাড়িয়া ইউনিয়নের জনসংখ্যা ২৪৮৮৬ জন পুরুষ ১২৯৯৭ জন এবং মহিলা ১১৮৮৯ জন
বাঁশবাড়িয়া ইউনিয়নের শিক্ষার হার শতকরা ৫৬% 
বাঁশবাড়িয়া ইউনিয়নে ১ টি কলেজ, ২ টি মাদ্যমিক বিদ্যালয় ,৩ টি মাদ্রাসা সহ সরকারী বেসরকারী ১৯ টি প্রাথমিক বিদ্যালয় এবং ১টি কিন্ডার গার্ডেন বিদ্যালয় রয়েছে
দ্বিতীয় ফিতনা
দ্বিতীয় ফিতনা বা দ্বিতীয় মুসলিম গৃহযুদ্ধ ছিল উমাইয়া খিলাফতের প্রথমদিকে সংঘটিত রাজনৈতিক ও সামরিক বিশৃঙ্খলা। প্রথম উমাইয়া খলিফা প্রথম মুয়াবিয়ার মৃত্যুর পর এই বিশৃঙ্খলা সৃষ্টি হয়। ইতিহাসবিদরা মতভেদে ৬৮০ বা ৬৮৩ সালকে এর সূচনা এবং ৬৮৫ থেকে ৬৯২ সালের মধ্যে এর সমাপ্তি বিবেচনা করেন। এসময় কারবালার যুদ্ধ ও আবদুল্লাহ ইবনুল জুবায়েরের বিদ্রোহ সংঘটিত হয়।
বিদ্রোহের শুরু ও শেষ হওয়ার সময় নিয়ে মতপার্থক্য আছে। কেউ কেউ ৬৮০ সালে প্রথম মুয়াবিয়ার মৃত্যুর পরের সময় থেকে এর সূচনা ধরেন। অন্য মতে তার পুত্র খলিফা প্রথম ইয়াজিদের মৃত্যুর বছর ৬৮৩ কে সূচনা ধরা হয়। সমাপ্তিকাল ৬৮৫ (খলিফা আবদুল মালিক ইবনে মারওয়ানের অভিষেক) থেকে ৬৯২ (আবদুল্লাহ ইবনে জুবায়েরের মৃত্যু ও তার বিদ্রোহের সমাপ্তি) এর মধ্যে ধরা হয়। সাধারণভাবে ৬৮৩-৬৮৫ সময়কে ব্যবহার করা হয়।
দ্বিতীয় ফিতনার সময় মুসলিম বিশ্বে জটিল অবস্থা বিরাজ করছিল। এসময় বেশ কিছু ঘটনা ঘটে। এসবের মধ্যে সরাসরি সম্পর্ক ছিল বলে প্রতীয়মান হয় না। গুরুত্বপূর্ণ ঘটনাগুলোর একটি সংক্ষিপ্ত বিবরণ নিম্নরূপে দেয়া যেতে পারে।
৬৮০ সালে প্রথম উমাইয়া খলিফা প্রথম মুয়াবিয়ার মৃত্যুর পর তার পুত্র প্রথম ইয়াজিদ খলিফা হন। মুহাম্মদ (সা) এর দৌহিত্র ও সাবেক খলিফা আলি ইবনে আবি তালিবের পুত্র হুসাইন ইবনে আলির সমর্থকদের কাছ থেকে প্রথম ইয়াজিদের বিরুদ্ধে প্রতিবাদ আসে। কারবালার যুদ্ধে হুসাইনসহ অনেকেই উমাইয়া সেনাদের হাতে নিহত হন। এই যুদ্ধকে প্রায়ই সুন্নি ও শিয়াদের মধ্যকার চূড়ান্ত ভাঙন হিসেবে ধরা হয়। কারবালার দিনকে শিয়ারা বিশেষ গুরুত্ব দিয়ে থাকে।
এসকল ঘটনার পর ইয়াজিদ আবদুল্লাহ ইবনে জুবায়েরের বিদ্রোহের মুখোমুখি হন। আবদুল্লাহ ইবনে জুবায়ের ছিলেন সাহাবি জুবায়ের ইবনে আওয়াম ও আসমা বিনতে আবি বকরের পুত্র। বিভিন্ন কারণে উমাইয়া শাসনের প্রতি অসন্তুষ্ট ব্যক্তিরা তার বিদ্রোহকে সমর্থন করে। ৬৮৩ সালে প্রথম ইয়াজিদ ও তার পুত্র দ্বিতীয় মুয়াবিয়ার আকস্মিক মৃত্যুর পর আবদুল্লাহ ইবনে জুবায়ের খলিফা হিসেবে ব্যাপক সমর্থন লাভ করেন। তিনি তার শাসনের বিরোধীদের প্রতিহত করতে সচেষ্ট হন। সিরিয়ায় প্রথম মুয়াবিয়ার এক ভাই সম্পর্কিত ব্যক্তি মারওয়ান ইবনে হাকিম নিজেকে খলিফা ঘোষণা করেন। সংক্ষিপ্তকাল শাসনের পর মারওয়ান ৬৮৫ সালে মৃত্যুবরণ করলে তার পুত্র আবদুল মালিক ইবনে মারওয়ান তার উত্তরসুরি হন। ৬৮৪ সালে মধ্য আরবে খারিজি বিদ্রোহীরা স্বাধীন রাষ্ট্র স্থাপন করলে আবদুল্লাহ ইবনে জুবায়ের তিহামাহ ও হেজাজ অঞ্চলে বিচ্ছিন্ন হয়ে পড়েন।
ইরাক ও ইরানে এরপর অন্যান্য খারিজিদের উত্থান হয়। এসময় হুসাইন ইবনে আলির মৃত্যুর প্রতিশোধ নেয়া এবং আলির অন্য পুত্রদের মধ্যে কাউকে খলিফার পদে বসানোর জন্য শিয়ারা বিদ্রোহ করে। আবদুল মালিকের সমর্থক সিরিয়ান সেনারা শৃঙ্খলা ফিরিয়ে আনে। তিনি সব বিদ্রোহ দমনে সফল হন। তার সেনারা মক্কা অবরোধ করলে এরপর আবদুল্লাহ ইবনে জুবায়ের সেনাদের হাতে নিহত হন।
বন্ডেজ (বিডিএসএম)
বন্ডেজ () দ্বারা একজাতীয় যৌন উদ্দীপক আচরণ বোঝানো হয় যেখানে কেউ যৌন আনন্দ লাভের জন্য সঙ্গীকে বেঁধে রাখে অথবা বিভিন্ন শারীরিক প্রতিবন্ধকতা(চোখ বাঁধা, মুখে কাপড় দিয়ে কথা বলা রোধ করা ইত্যাদি) আরোপ করে। সাধারণত এসব কাজে দড়ি, হ্যান্ডকাফ, শিকল, টেপ, চামড়ার বেল্ট ইত্যাদি ব্যবহৃত হয়। বন্ডেজ বিডিএসএম এর অন্তর্ভুক্ত একটি ক্রিয়া। 
অনেক যুগলেরাই শয্যাসঙ্গীকে খাটের সাথে বেঁধে তাঁর সাথে যৌনকর্ম করে আনন্দ পেয়ে থাকেন। এসময় বেঁধে রাখা সঙ্গী নিষ্ক্রিয় থাকলেও অন্য সঙ্গী দ্বারা পীড়িত হয়ে তিনি যৌনসুখ লাভ করেন। শয়নঘরে খাটের উপর বন্ডেজ মৃদু শ্রেণীর এবং তাতে ক্ষতির সম্ভাবনা কম থাকে। প্রায়ই আবদ্ধ সঙ্গীর চোখ বেঁধে দেওয়া হয়, যেন মুক্ত সঙ্গীর ক্রিয়া সে দেখতে না পারে। মুক্ত সঙ্গী সাধারণত হস্তমৈথুন, আঙ্গুলের স্পর্শ, মুখমেহন, কম্পনসৃষ্টিকারী যন্ত্র ইত্যাদির সাহায্যে আবদ্ধ সঙ্গীকে উত্তেজিত করে আনন্দ দেন এবং নিজেও আনন্দ পান। 
দড়িঃ 
দড়ি সবচেয়ে বেশি প্রচলিত উপচার। সাধারণত সুতার বা পাটের দড়ি ব্যবহার করা হয়।
ধাতব অনুষঙ্গঃ
ধাতব হাতকড়া, শিকল, থাম্বকাফ (বৃদ্ধাঙ্গুল বাঁধার হাতকড়া) ইত্যাদি ব্যবহার করা হয়। তাছাড়া বৈদ্যুতিক তার দিয়েও সঙ্গীকে বাঁধা যায়।
চামড়াঃ
অনেকে চামড়া থেকে আলাদা যৌনসুখ পেয়ে থাকেন। তারা চামড়ার ফিতা দিয়ে বন্ডেজ করেন।
ফাখের যুদ্ধ
ফাখের যুদ্ধ ৭৮৬ সালের ১১ জুন সংঘটিত হয়। এর এক পক্ষে ছিল খলিফা আল মনসুরের পুত্র সুলাইমান ইবনে আবি জাফরের অধীন আব্বাসীয় বাহিনী এবং অন্যপক্ষে ছিল হাসান ইবনে আলির এক নাতি হুসাইন ইবনে আলির অধীন বিদ্রোহী দল। আব্বাসীয় সেনারা মক্কার কাছে ফাখে বিদ্রোহীদের পরাজিত করে। বিদ্রোহের নেতা হুসাইনকে পরিবারের অন্যান্য অনেক সদস্যসহ হত্যা করা নয়। আলি বংশের এক সদস্য ইদ্রিস ইবনে আবদুল্লাহ যুদ্ধক্ষেত্র থেকে পালিয়ে মাগরেব চলে যান এবং সেখানে ইদ্রিসি রাজবংশ প্রতিষ্ঠা করেন।
আবদুর রশিদ তালুকদার ডিগ্রী কলেজ
আবদুর রশিদ তালুকদার ডিগ্রী কলেজ বরিশাল বিভাগের পটুয়াখালী জেলার দশমিনা উপজেলায় অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।
কলেজটির ১ টি পাকা ভবন এবং ৩টি আধাপাকা ভবন রয়েছে
এখানে বিজ্ঞান, মানবিক ও ববস্যায় শিক্ষা বিষয়েসহ কারীগরী বিভাগ রয়েছে।
এখানে উন্মুখত hsc শাখা রয়েছে।
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ, গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী, সাংস্কৃতিক আয়োজন।
বিজয় স্মরণী বিশ্ববিদ্যালয় কলেজ
ভাটিয়ারী বিজয় স্মরণী বিশ্ববিদ্যালয় কলেজ উত্তর চট্টগ্রামের একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। এটি চট্টগ্রাম জেলার সীতাকুন্ড থানার ভাটিয়ারীতে অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।
চট্টগ্রাম মহানগরীর বর্ধিত এলাকা ভাটিয়ারীতে ১৯৯৩ সালে বিদ্যানুরাগী কিছু মানুষের ঐকান্তিক প্রচেষ্টায় প্রায় তিন একর ভূমির উপর প্রতিষ্ঠিত হয় বিজয় স্মরণী কলেজ। বাংলাদেশ মিলিটারী একাডেমী (বি এম এ) -এর পশ্চিমে ঢাকা -চট্টগ্রাম মহাসড়ক ও রেল পথের মধ্যবর্তী স্থানে এ প্রতিষ্ঠানটির অবস্থান।
মাত্র তিরানব্বই জন শিক্ষার্থী নিয়ে যাত্রা শুরু করে আজকে প্রতিষ্ঠানটি হাজারো শিক্ষার্থীর পদভারে মুখরিত। এলাকার বিদ্যানুরাগীদের আশার প্রতিফলন ঘটিয়ে প্রতিষ্ঠানটি সীতাকুন্ডের দক্ষিনাঞ্চলের উচ্চ শিক্ষার অন্যতম বিদ্যাপীঠে পরিণত হয়েছে। উচ্চ মাধ্যমিক স্তর চালু হয় ১৯৯৩ সালে, স্নাতক(পাস) চালু হয় ১৯৯৯ সালে এবং সর্বশেষ স্নাতক (সম্মান) কোর্স চালু হয় ২০১০- ২০১১ শিক্ষাবর্ষ হতে।
বাংলাদেশের মুক্তিযুদ্ধের বিজয়কে স্মরণীয় বরণীয় করে রাখতে এ কলেজের নাম ‘‘বিজয় স্মরণী কলেজ’’। প্রতিষ্ঠাকালীন পরিচালনা পরিষদের প্রধান ছিলেন প্রফেসর আবদুর রহিম চৌধুরী।
পরবর্তীকালে এ কলেজে অধ্যক্ষ হিসেবে যোগ দেন (বর্তমান জাতীয় বিশ্ববিদ্যালয়ের ডেপুটি কন্ট্রোলার) মো: নুর হোসেন চৌধুরী, চট্টগ্রাম শিক্ষাবোর্ডের অবসরপ্রাপ্ত চেয়ারম্যান প্রফেসর রণজিত কুমার ধর এবং চট্টগ্রাম টিচার্স ট্রেনিং কলেজের অবসরপ্রাপ্ত অধ্যক্ষ প্রফেসর সবুক্তগীন মাহমুদ।
কলেজটির ৩টি পাকা ভবন এবং ১টি আধাপাকা ভবন রয়েছে । দুটি ভবন সরকারের শিক্ষামন্ত্রণালয়ের ফ্যাসিলিটিজ ডিপার্টমেন্ট কর্তৃক নির্মিত এবং একটি ভবন নিজস্ব তহবিলে নির্মিত।
এখানে বিজ্ঞান, মানবিক ও ব্যবসায় শিক্ষা বিষয়ে ১০টি বিভাগ রয়েছে অধ্যয়ন করার জন্য।
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী ও সাংস্কৃতিক আয়োজন।
গছানী মাধ্যমিক বিদ্যালয়
গছানী মাধ্যমিক বিদ্যালয় পটুয়াখালী জেলার দশমিনা উপজেলার বাঁশবাড়িয়া এর একটি সুনাম ধন্য ঐতিহাসিক মাধ্যমিক বিদ্যালয়।
প্রতিষ্ঠানের স্কুল শাখায় ষষ্ট শ্রেণি থেকে দশম শ্রেণী পর্যন্ত পাঠদান করা হয়। নবম ও দশম শ্রেণীতে রয়েছে বিজ্ঞান এবং মানবিক বিভাগ।
প্রতিষ্ঠানে রয়েছে রোভার স্কাউট এর একটি ইউনিট। ইউনিট পরিচালনায় রয়েছেন সহকারী শিক্ষক মোহাম্মদ শাহজাহান মিয়া, যিনি একজন প্রশিক্ষণ প্রাপ্ত ইউনিট লিডার।
শিক্ষার্থীদের জন্য চালু আছে বিভিন্ন ক্লাব। যেমন-
আল-মুতাওয়াক্কিল
জাফর ইবনে মুহাম্মদ আল মুতাসিম বিল্লাহ (; মার্চ ৮২২ – ১১ ডিসেম্বর ৮৬১) (আল মুতাওয়াক্কিল আলা আল্লাহ (, "He who relies on God") নামে বেশি পরিচিত) ছিলেন ১০ম আব্বাসীয় খলিফা। তিনি ৮৪৭ সাল থেকে ৮৬১ সাল পর্যন্ত শাসন করেন। তিনি তার ভাই আল ওয়াসিকের উত্তরসুরি হয়েছিলেন। তিনি মিহনার সমাপ্তি ঘটান।
রামলার চুক্তি
রামলার চুক্তি আরসুফের যুদ্ধের পর ১১৯২ সালের জুন মাসে সুলতান সালাহউদ্দিন ও রাজা প্রথম রিচার্ডের মধ্যে স্বাক্ষরিত হয়। চুক্তির শর্ত মোতাবেক জেরুজালেম মুসলিমদের নিয়ন্ত্রণে ছেড়ে দেয়া হয়। একইসাথে খ্রিষ্টান তীর্থযাত্রীদের জন্য শহর খোলা রাখার কথাও উল্লেখ করা হয়। চুক্তির ফলে ল্যাটিন রাজ্য টায়ার থেকে জাফা পর্যন্ত উপকূলীয় এলাকায় সীমাবদ্ধ হয়ে পড়ে। উভয় পক্ষ চুক্তিতে পুরোপুরি সন্তুষ্ট না হলেও এ ছাড়া অন্য উপায় ছিল না। এসব ক্রমাগত যুদ্ধের ফলে মুসলিমরা ক্ষতিগ্রস্থ হচ্ছিল। অন্যদিকে রাজা রিচার্ড‌ নিজ দেশে তার ক্ষমতার প্রতি হুমকির কারণে উদ্বিগ্ন ছিলেন।
ক্রিস হ্যারিস
ক্রিস জিনজ্যান হ্যারিস (; জন্ম: ২০ নভেম্বর, ১৯৬৯) ক্রাইস্টচার্চে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেট খেলেছেন। ক্রিস হ্যারিস বামহাতি মাঝারি সারির ব্যাটসম্যান ও ডানহাতি স্লো-মিডিয়াম বোলার হিসেবে দলে ভূমিকা রেখেছেন। দলে তিনি মূলতঃ অল-রাউন্ডার ছিলেন। এছাড়াও নিউজিল্যান্ড ক্রিকেট দলের ব্যাটিং কোচের দায়িত্ব পালন করেন তিনি। ঘরোয়া ক্রিকেটে ক্যান্টারবারি দলে প্রতিনিধিত্ব করেন।
প্রথম-শ্রেণীর ক্রিকেটে ৪৫-এর অধিক গড়ে সাত সহস্রাধিক রান সংগ্রহ করেছেন। ১২৮ খেলায় তিনি ১৩ সেঞ্চুরিসহ সর্বাধিক অপরাজিত ২৫১ রান তোলেন। এছাড়াও ৩৮ গড়ে ১২০ উইকেট পান। কিশোর বয়সে জন ব্রেসওয়েলের দৃষ্টি আকর্ষণ করেন।
২০০৭ সালে ল্যাঙ্কাশায়ার লীগে ব্যাকআপ ক্রিকেট ক্লাবের খেলোয়াড় হিসেবে অংশগ্রহণ করেন ও ১৩.০৮ গড়ে ৮২ উইকেট নিয়ে লীগের সর্বোচ্চ উইকেট সংগ্রহকারী হন। ইন্ডিয়ান ক্রিকেট লীগে হায়দ্রাবাদ হিরোজের অধিনায়ক ছিলেন তিনি।
প্রথম-শ্রেণীর ক্রিকেটের ন্যায় টেস্ট ক্রিকেটে তিনি তেমন সফলতা পাননি। ২৩ টেস্টে তাঁর রানের গড় মাত্র ২০ ও ৭৩ রান খরচায় ১৬ উইকেট দখল করেন।
একদিনের আন্তর্জাতিকে হ্যারিস বেশ সফলতা দেখিয়েছেন। ৬ ফেব্রুয়ারি, ১৯৯৮ তারিখে ওয়েলিংটনের ব্যাসিন রিজার্ভে সফরকারী জিম্বাবুয়ের বিপক্ষে সিরিজের ২য় ওডিআইয়ে গাই হুইটলকে আউট করে নিজস্ব শততম উইকেট লাভ করেন। ১৯৯৭-৯৮ মৌসুমে সফরকারী জিম্বাবুয়ের বিপক্ষে তাঁর দল ৮ উইকেটে জয় পেয়েছিল। খেলায় তাঁর বোলিং পরিসংখ্যান ছিল ১/২৯।
২০০৪ সালে প্রথম নিউজিল্যান্ডীয় ক্রিকেটার হিসেবে ২৫০ ওডিআইয়ে অংশগ্রহণ করেন। এছাড়াও ৩৭ রান গড়ে ২০০ উইকেট পান। ওভারপ্রতি তিনি ৪.২৮ রান দিয়েছেন। ২৯ গড়ে তিনি ৪৩০০ রান তোলেন। মাঠে তিনি ৯০ ক্যাচ নেন। ব্যাটসম্যানের কাছাকাছি তিনি ফিল্ডিং করতেন। ২৫০তম একদিনের আন্তর্জাতিকে তিনি গুরুতরভাবে কাঁধের আঘাতে আক্রান্ত হন। এ সময় তাঁর খেলোয়াড়ী জীবন হুমকির সম্মুখীন হয়।
খেলোয়াড়ী জীবন শেষে ক্যান্টারবারি যুব ইনডোর ক্রিকেট দলে কোচিংয়ের সাথে সম্পৃক্ত হন। অন্যতম আন্তর্জাতিক ক্রিকেটার হিসেবে জিম্বাবুয়ে চলে যান ও জিম্বাবুয়ের ক্রিকেটের উন্নয়নে কাজ করেন। ২০১২-১৩ মৌসুমে অকল্যান্ডের পাপাটোটো ক্রিকেট ক্লাবে খেলোয়াড়/কোচ হিসেবে অংশ নেন।
নেপাল জাতীয় ক্রিকেট দলের ব্যাটিং কোচের দায়িত্ব পালন সংক্রান্ত বিষয়ে নেপাল ক্রিকেট অ্যাসোসিয়েশনের সাথে আলোচনা করলেও পরবর্তীতে ব্ল্যাক ক্যাপস নামে পরিচিত নিউজিল্যান্ড দলের ব্যাটিং কোচ নিযুক্ত হন।
২০১৩-১৪ মৌসুমে ক্রাইস্টচার্চের সিডেনহাম ক্রিকেট ক্লাবে যোগদান করেন। ঐ মৌসুমেই তিনি ক্লাবের বর্ষসেরা ক্রিকেটার হিসেবে মনোনীত হন। ২০১৪-১৫ মৌসুমের শুরুতে প্রিমিয়ার দলের খেলোয়াড়/কোচ মনোনীত হন।
হ্যারিসের বাবা জিন হ্যারিস নিউজিল্যান্ডের আন্তর্জাতিক ক্রিকেটার ছিলেন। তাঁর ভাই বেন হ্যারিস প্রথম-শ্রেণীর ক্রিকেট খেলেছেন। সকলেই পারিবারিক ঐতিহ্যের অংশ হিসেবে জিনজ্যান নাম ধারণ করেছেন।
দীঘা
দীঘা হল ভারতের পশ্চিমবঙ্গের পূর্ব মেদিনীপুর জেলার অন্যতম জনপ্রিয় সমুদ্রসৈকত। দীঘাতে একটি অগভীর বেলাভূমি আছে যেখানে প্রায় ৭ মিটার উচ্চতাবিশিষ্ট ঢেউ বালুকাভূমিতে আছড়ে পড়তে দেখা যায়। এখানে ঝাউ গাছের সৌন্দর্যায়ন চোখে পড়ে; যা ভূমিক্ষয়রোধেও সমান সাহায্য করে।
দীঘার প্রকৃত নাম বীরকুল যা অষ্টাদশ শতকের শেষভাগে আবিষ্কৃত হয়। ভাইসরয় ওয়ারেন হেস্টিংস এর লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্রাঙ্ক স্মিথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দীঘায় বসবাস শুরু করেন। তাঁর লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর তিনি পশ্চিমবঙ্গের তৎকালীন মুখ্যমন্ত্রী শ্রী ডঃ বিধানচন্দ্র রায়কে উৎসাহ দেন এখানে পর্যটন সুবিধা বৃদ্ধি করতে।
দীঘার অক্ষাংশ ২১°৪১′উত্তর ও দ্রাঘিমা ৮৭°৩৩′পূর্ব। সমুদ্রপৃষ্ঠ থেকে এর উচ্চতা ৬ মি (২০ ফুট)।
কলকাতা/হাওড়া থেকে মেচেদা হয়ে দীঘা যেতে দূরত্ব ১৮৩ কিমি (১১৪ মাইল) খড়্গপুর হয়ে যেতে দূরত্ব ২৩৪ কিমি (১৪৫ মাইল)। কলকাতা/হাওড়ার সঙ্গে দিঘা তমলুকের মাধ্যমে সড়কপথ ও রেলপথ দ্বারা যুক্ত আছে।
দীঘার প্রধান আকর্ষণ এখানকার সমতল দৃঢ় বেলাভূমি যা পৃথিবীর অন্যতম প্রশস্ত বালুতট।
কলকাতা থেকে ১৮৭ কিমি দূরে অবস্থিত এই সমুদ্র সৈকতটি ট্রেন ও সড়কপথে সরাসরিভাবে যুক্ত।
রেলপথ: হাওড়া থেকে দীঘা প্রতিদিন ট্রেনে যাতায়াতের সুবিধা আছে। সড়কপথ: কলকাতা থেকে প্রতি আধঘন্টা অন্তর দীঘাগামী বাস লভ্য।কলকাতা ময়দান ও হাওড়া বাস টারমিনাস থেকে বাস ছাড়ে।বাসে কলকাতা-দীঘা পাঁচ ঘন্টার পথ।
মুসলিম ইবনে আকিল
মুসলিম ইবনে আকিল আল হাশিমি (Arabic: مسلم بن عقيل الهاشمي) ছিলেন আকিল ইবনে আবি তালিবের পুত্র এবং হুসাইন ইবনে আলির চাচাত ভাই। কুফার জনতা হুসাইন ইবনে আলিকে উমাইয়াদের উৎখাতের আবেদন জানায়। হুসাইন কুফার জনগণের আনুগত্য নিশ্চিত হওয়া ও সেখানকার পরিস্থিতি বোঝার জন্য মুসলিম ইবনে আকিলকে কুফায় পাঠান। প্রায় ৩০,০০০ এর মত সমর্থক তার সাথে বিশ্বাসঘাতকতা করবে তা জানাতে মুসলিম ইবনে আকিল হুসাইনের উদ্দেশ্যে চিঠি লেখেন। নতুন উমাইয়া গভর্নর উবাইদুল্লাহ ইবনে জিয়াদ তাকে মৃত্যুদন্ড দেন। কুফা মসজিদের পেছনে তাকে দাফন করা হয়।
আকিল ইবনে আবি তালিব
আকিল ইবনে আবি তালিব () (জন্ম ৫৯০ খ্রিষ্টাব্দ) ছিলেন একজন সাহাবি। তিনি মুহাম্মদ (সা) এর চাচাত ভাই এবং আলি ইবনে আবি তালিবের ভাই। আকিল মুতার যুদ্ধে লড়াই করেছেন। ৯৬ বছর বয়সে তিনি মৃত্যুবরণ করেন।
আকিলের ছয়জন পুত্র ছিল। তারা হলেন মুসলিম ইবনে আকিল, জাফর ইবনে আকিল, মুসা ইবনে আকিল, আবদুর রহমান ইবনে আকিল, আবদুল্লাহ ইবনে আকিল, আবি সাইদ ইবনে আকিল। তার কন্যার নাম রামলা বিনতে আকিল। ইয়েমেন, ওমানের কিছু অংশ এবং সোমালিয়ার অনেক অংশে আকিল ইবনে আবি তালিবের বংশধররা ছড়িয়ে আছে।
বাংলা হলুদ কাইট্টা
বাংলা হলুদ কাইট্টা বা হলদে কচ্ছপ (), (দ্বিপদ নাম: "Morenia petersi") হচ্ছে কচ্ছপের একটি প্রজাতি। এটি উত্তর ভারত এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
অ্যাম্বন ডিবা কাইট্টা
অ্যাম্বন ডিবা কাইট্টা বা ডিবা কাছিম (), (বৈজ্ঞানিক নাম: "Cuora amboinensis"), হচ্ছে এশিয়ার কচ্ছপের একটি প্রজাতি। এটি ভারত, নেপাল, পাকিস্তান, শ্রীলংকা, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, সিঙ্গাপুর, ফিলিপাইন এবং বাংলাদেশে পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অণুযায়ী এ প্রজাতিটি সংরক্ষিত।
এশীয় পাতা কাইট্টা
এশীয় পাতা কাইট্টা বা এশীয় পাতা কাছিম (), (বৈজ্ঞানিক নাম: "Cyclemys dentata") হচ্ছে কচ্ছপের একটি প্রজাতি। এটি ভারত, নেপাল, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, ফিলিপাইন, চীন এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ওল্ডহ্যামের পাতা কাইট্টা
ওল্ডহ্যামের পাতা কাইট্টা বা পাতা কাছিম (), (দ্বিপদ নাম: Cyclemys oldhamii), হচ্ছে কচ্ছপের একটি প্রজাতি। এটি ভারত, চীন, এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
দেশি কালী কাইট্টা
দেশি কালী কাইট্টা বা শামুকভুক কালী কাইট্টা (), (দ্বিপদ নাম: "Melanochelys trijuga") হচ্ছে কচ্ছপের একটি প্রজাতি। এটি ভারত, নেপাল, পাকিস্তান, শ্রীলংকা, মায়ানমার, মালদ্বীপ, থাইল্যান্ড এবং বাংলাদেশে পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
গঙ্গা তরুণাস্থি কাছিম
গঙ্গা তরুণাস্থি কাছিম বা খালুয়া কাছিম বা গঙ্গা কাছিম (), দ্বিপদ নাম:"Nilssonia gangetica") হচ্ছে কচ্ছপের একটি প্রজাতি। এটি ভারত, আফগানিস্তান, পাকিস্তান এবং বাংলাদেশে পাওয়া যায়। এদের কৃত্তিকাবর্মের দৈর্ঘ্য ৯৪ সেমি পর্যন্ত হতে পারে। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ধুম তরুণাস্থি কাছিম
ধুম তরুণাস্থি কাছিম বা ধুম কাছিম () (দ্বিপদ নাম: Nilssonia hurum) হচ্ছে কচ্ছপের একটি প্রজাতি। এটি ভারত, নেপাল, পাকিস্তান এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
দেশি ছোটমাথা চিত্রা তরুণাস্থি কাছিম
দেশি ছোটমাথা চিত্রা তরুণাস্থি কাছিম বা ধুশ কাছিম বা ছিম কাছিম () (দ্বিপদ নাম: Chitra indica) হচ্ছে কচ্ছপের একটি প্রজাতি। এটি ভারত, মায়ানমার, পাকিস্তান, নেপাল এবং বাংলাদেশে পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ক্যান্টরের জাতা তরুণাস্থি কাছিম
ক্যান্টরের জাতা তরুণাস্থি কাছিম বা জাতা কাছিম () (দ্বিপদ নাম:Pelochelys cantorii) হচ্ছে কচ্ছপের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
প্রজাতিটি প্রাথমিকভাবে মাটির অভ্যন্তরে, মন্থরগতি, স্বাদুপানির নদী ও ঝর্নায় পাওয়া যায়। কিছু প্রমাণ পাওয়া যায় যে এটি তার পরিসীমা উপকূলীয় অঞ্চলেও প্রসারিত করে। এটি ভারত, মায়ানমার, থাইল্যান্ড, বোর্নিও, চীন, ভিয়েতনাম এবং বাংলাদেশে পাওয়া যায়।
মিনি সুপার কম্পিউটার
১৯৮০ দশকের মধ্যভাগে মিনি সুপার কম্পিউটার নামক কম্পিউটার শ্রেণীর একটি অংশ অল্প সময়ের জন্য উঠে এসেছিল। এটি ভেক্টর প্রক্রিয়াকরণ এবং অল্প পরিমানের বহুপ্রক্রিয়াকরণ উভয় বৈশিষ্ট্য সংবলিত কম্পিউটার। বৈজ্ঞানিক কাজে কম্পিউটারের (ভেক্টর প্রক্রিয়াকরণ) ব্যবহার বেড়ে গেলে আগের যৌথ পর্যায়ে বড় কম্পিউটারের জায়গায় কম দামি সিস্টেম যা বিভিন্ন বিভাগে ব্যবহারের সুযোগ তৈরি করে তার চাহিদা দেখা দিল। কম্পিউটার প্রস্তুতকারকরা এই সুযোগ গ্রহণ করে বাজারে এধরনের কম্পিউটার সরবরাহ শুরু করে। সাধারণভাবে দেখা যায়, বড় সুপার কম্পিউটারের তুলনায় এগুলোর দাম দশ ভাগের এক ভাগ মাত্র।
১৯৯০ দশকে আরো কম দামি মাইক্রোপ্রসেসর ভিত্তিক উচ্চ ক্ষমতাসম্পন্ন বৈজ্ঞানিক ওয়ার্কস্টেশন যেমন এমআইপিএস আর৮০০০, আইবিএম পাওয়ার২ এবং উইটেক ইত্যাদি মিনি সুপার কম্পিউটারের চাহিদা ধীরে ধীরে কমিয়ে দেয়।
হেক্টর (পৌরাণিক চরিত্র)
গ্রিকপুরাণে হেক্টর একজন ট্রোজান রাজকুমার ছিলেন এবং ট্রয়ের যুদ্ধে ট্রয় সেনার প্রধান যোদ্ধা ছিলেন । রাজা প্রিয়াম, যিনি দার্দানুস ও ট্রয় রাজ্যের প্রতিষ্ঠাতা ট্রসের বংশোদ্ভব ও রাণী হেকুবার প্রথম পুত্র হিসেবে তিনি ট্রয় রাজ্যের যুবরাজ ছিলেন । তিনি আন্দ্রমাকিকে বিবাহ করে স্কামান্দ্রিয়ুস নামে এক পুত্র লাভ করেন যাকে ট্রয়বাসীরা আস্টিয়ানাক্স বলে ডাকত । হাইজিনুসের মতে তিনি ট্রয় রক্ষায় ট্রয় সেনা ও তার মিত্রদের পক্ষে নেতৃস্থানীয় ছিলেন এবং ৩১০০০ গ্রিক সেনা বধ করেন । হেক্টর তাঁর সাহসিকতা, মহানুভবতা ও বিনয়ের জন্য ইউরোপীয় মধ্যযুগে জ্যাকস্ ডি লঙ্গিয়ন বর্ণিত নয় যোগ্য পুরুষের অন্যতম ছিলেন । মহাকবি হোমারও হেক্টরকে শান্তিপ্রিয়, সুবিবেচক, সাহসী, সুপুত্র, ভালো স্বামী ও পিতা এবং দুরভিসন্ধি বিহীন হিসেবে বর্ণনা করেছেন । জেমস রেডফিল্ড হেক্টরকে বলেছেন "martyr to loyalties, a witness to the things of this world, a hero ready to die for the precious imperfections of ordinary life."
মধ্যম সারির কম্পিউটার
মধ্যম সারির কম্পিউটার বা মধ্যম সারির সিস্টেম হল কম্পিউটার শ্রেণী বিভাগের একটি উপশ্রেণী সিস্টেম যা মেইনফ্রেম কম্পিউটার এবং মাইক্রোকম্পিউটারের মধ্যে পড়ে।
১৯৬০ দশকে এই শ্রেণীর কম্পিউটারের উদ্ভব হয় এবং সেই সময় এগুলো মিনিকম্পিউটার নামে পরিচিত ছিল বিশেষ করে ডিজিটাল ইকুইপমেন্ট কর্পোরেশনের পিডিপি সারির মডেলগুলো, ডাটা জেনারেল, হিউলেট-প্যাকার্ডের এইচপি৩০০০ সারির মডেলগুলো এবং তার উত্তরসূরিগুলো এবং সান মাইক্রোসিস্টেমের মডেল (এসপিএআরসি এন্টারপ্রাইজ)। এই ধরনের কম্পিউটারগুলো বৈজ্ঞানিক কাজে এবং গবেষনার কাজে সেই সাথে ব্যবসায়িক ক্ষেত্রে ব্যাপকভাবে ব্যবহৃত হত।
১৯৯০ দশকে যখন কম্পিউটারের ক্লায়েন্ট-সার্ভার মডেল প্রভাবশালী হয়, তুলনীয় শ্রেণীর কম্পিউটারগু পরিচিত হয় সার্ভার নামে কারণ এগুলো আসলে এন্ড ইউজার বা সর্বশেষ ব্যবহারকারীকে সেবা দিয়ে থাকে ক্লায়েন্ট কম্পিউটারের মাধ্যমে।
মধ্যম সারির সিস্টেমগুলো প্রাথমিকভাবে উচ্চ ক্ষমতা সম্পন্ন নেটওয়ার্ক সার্ভার এবং অন্যান্য ধরনের সার্ভার যা একই সাথে অনেক ব্যবসায়িক এ্যাপ্লিকেশনের বৃহৎ পরিমাণ প্রক্রিয়াকরণ কাজ সম্পন্ন করতে পারে। যদিও মেইনফ্রেমের মত এত শক্তিশালী নয় তবুও এটি কম দামি, কম খরচে পরিচালনা ও রক্ষনাবেক্ষন করা যায়। যার ফলে অনেক প্রতিষ্ঠানের প্রয়োজনীয়তা মেটানোর জন্য এটি সহজেই ব্যবহৃত হয়। মধ্যম সারির কম্পিউটার বৃহৎ ইন্টারনেট ওয়েব সাইট, কর্পোরেট ইন্ট্রানেট এবং এক্সট্রানেট ও অন্যান্য নেটওয়ার্কের কাজে শক্তিশালী নেটওয়ার্ক সার্ভারের মত জনপ্রিয়তা লাভ করে। বর্তমানে এই সিস্টেমগুলোতে শিল্প বানিজ্যের প্রক্রিয়া-নিয়ন্ত্রন এবং প্রস্তুতকারকদের কারখানা ও কম্পিউটার সহায়ক উৎপাদনের সার্ভার থাকে। এগুলো কম্পিউটার সহায়ক নকশা প্রস্তুত এবং অন্যান্য চিত্রভিত্তিক সফটওয়্যারের কাজে ব্যবহৃত হয়। এগুলো ফ্রন্ট এন্ড সার্ভার হিসেবেও ব্যবহৃত হয় যা টেলিযোগাযোগ প্রক্রিয়া ও নেটওয়ার্ক ব্যবস্থাপনায় মেইনফ্রেম কম্পিউটারকে সহায়তা করে।
সুপার মিনি কম্পিউটার
একটি সুপার মিনি কম্পিউটার বা সুপার মিনি হল একটি মিনি কম্পিউটার যার উচ্চ ক্ষমতার কার্যক্ষমতা রয়েছে সাধারণ মিনি কম্পিউটারের তুলনায়। সংজ্ঞাটি এসেছে ১৯৭০ দশকের মধ্যভাগে ৩২ বিটের মিনিগুলোকে ১৬ বিটের মিনি কম্পিউটার থেকে আলাদা করার প্রয়াস থেকে। এই সংজ্ঞাটি বর্তমানে অব্যবহৃত কিন্তু কম্পিউটার ইতিহাসের ছাত্র, শিক্ষক ও গবেষকরা এখনো ব্যবহৃত হয়।
মুগুরমাথা সাগর কাছিম
মুগুরমাথা সাগর কাছিম বা ধজ্যা কাছিম বা আংটামাথা সাগর কাছিম (), (দ্বিপদ নাম: "Caretta caretta") হচ্ছে কচ্ছপের একটি প্রজাতি। এই প্রজাতির কাছিম ভারত মহাসাগর, প্রশান্ত মহাসাগর, আটলান্টিক মহাসাগর, ভূমধ্যসাগর এবং নাতিশীতোষ্ণ অঞ্চলের উপকূলীয় এলাকায় পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
চায়নাটাউন, লন্ডন
চায়নাটাউন নামটি বিভিন্ন সময়ে লন্ডনের বিভিন্ন স্থানের জন্য ব্যবহৃত হয়েছে। বর্তমানে চায়নাটাউন লন্ডনের জেরার্ড স্ট্রীটে অবস্থিত ওয়েস্ট মিনিস্টার শহরের একটি অংশ। চায়নাটাউনে চীনা খাবারের দোকান, বেকারী, বাজার, মাটির বাসন ও অন্যান্য চীনা পণ্যের দোকান রয়েছে।
লন্ডনের প্রথম চায়নাটাউনের অবস্থান ছিল পূর্ব লন্ডন অঞ্চলের অন্তর্গত লাইমহাউজ জেলায়। বিংশ শতাব্দীত প্রথমভাগে, চীনারা সেখানে ব্যবসা শুরু করে। লন্ডনের ডকল্যান্ডে চীনা নাবিকদের ঘন যাতায়াত ছিল, তারাই ছিলে এই বাণিজ্য নগরীর ভোক্তা। এখনকার চায়নাটাউন চীনা খাবারের দোকান, সুপার মার্কেটের জন্য পরিচিত হলেও, তখনকার চায়নাটাউন আফিমের ব্যবসা (সে সময় বৈধ ছিল), বস্তি আবাসনের জন্য পরিচিত ছিল। দ্বিতীয় বিশ্বযুদ্ধের সময় বিমান থেকে বোমা হামলায় এই বাণিজ্য নগরীর অধিকাংশই ধ্বংস হয়ে যায়।
চায়নাটাউনে ভেল রয়্যাল হাউজ ব্লকে বিভিন্ন পেশার চীনা জনগোষ্ঠীর বসবাস রয়েছে। ব্লকটি ১৯৮০র দশকে নির্মিত হয়।
চায়নাটাউনের নিকটবর্তী লেচেষ্টার স্কয়ার ও পিকাডিলি সার্কাস টিউব স্টেশন নামে দুটি পাতাল রেল স্টেশন রয়েছে।
পর্যায় সারণী (বৃহৎ সংস্করণ)
এটি হল পর্যায় সারণীর বৃহৎ-কোষীয় সংস্করণ। যেখানে প্রতিটি উপাদানের জন্য নাম, প্রতীক, পারমাণবিক সংখ্যা, এবং প্রাকৃতিক আইসোটোপিয় গঠনের জন্য গড় পারমাণবিক ভর দেখানো হয়েছে। রাসায়নিক উপাদানসমূহের পর্যায় সারণী হল রাসায়নিক উপাদানসমূহ প্রদর্শনের জন্য একটি সারণীবদ্ধ পদ্ধতি।
এই দুটি বিন্যাস্ত ধর্ম একই পর্যায় সারণী উপস্থাপনার কাজে ব্যবহৃত দুই গ্রাফিক ফর্ম থেকেই উদ্ভূত হয়েছে। ঐতিহাসিকভাবে, যখন f-ব্লক চিহ্নিত করা হয় তখন এটাকে বিদ্যমান সারণীর নিচে স্থাপন করা হয়েছিল। এছাড়াও, সকল ১৫টি ল্যান্থানাইড এবং অ্যাক্টিনাইড কলামসমূহকে নীচে স্থাপনের একটি সাধারণ উপস্থাপনা আছে, যদিও এফ-ব্লকে মাত্র ১৪ কলাম রয়েছে। এই পনেরোটি (ডানদিকে অবস্থিত) ল্যান্থানাইড এবং অ্যাক্টিনাইড হল ডি-ব্লক উপাদান, যা স্ক্যান্ডিয়াম ও ইট্রিয়াম এর মত গ্রুপ ৩ এর অন্তর্গত।
রাশিয়ার রসায়নবিদ দিমিত্রি মেন্ডেলিফ ১৮৬৯ সালে এটি আবিস্কার করেন। তিনি মৌলিক পদার্থসমূহের ভৌত ও রাসায়নিক ধর্ম বিশ্লেষণ করে মৌল সমূহের পর্যায়ভিত্তিক ধর্ম আবিষ্কার করেন এবং তা কাজে লাগিয়ে সর্বপ্রথম সার্থক পর্যায় সারণী তৈরি করেন।
চান্দামারী মসজিদ
চান্দামারী মন্ডলপাড়া জামে মসজিদ কুড়িগ্রাম জেলার রাজারহাট থানার রাজারহাট ইউনিয়নের চান্দামারী গ্রামের মন্ডলপাড়ায় অবস্থিত। উপজেলা সদর থেকে ৪ কিঃমিঃ দক্ষিণ-পশ্চিম দিকে এর অবস্থান।
নির্মাণ শৈলী ও শিল্প বৈশিষ্ট্য অনুযায়ী সুলতানী আমলের শিল্প বৈশিষ্ট্য ও মোগল স্থাপত্যকলার সমন্বয় ঘটেছে।প্রত্নতাত্ত্বিক মতে মোগল আমলের এই মসজিদটির নির্মাণকাল আনুমানিক ১৫৮৪-১৬৮০ খ্রিটাব্দের মধ্যবর্তী সময়ে। এর গায়ের নকশাগুলো মোঘল আমলের স্থাপত্য কৌশল ও শৈলীর অনন্য দৃষ্টান্ত।
এই মসজিদটি দৈর্ঘ্যে ৪০ ফুট এবং প্রস্থে ২০ ফুট। এর নির্মাণকাজে ভিসকাস নামে এক ধরনের আঠালো পদার্থ ব্যবহার করা হয়েছে। মসজিদের সামনের দিকে পাঁচ ফুট উঁচু তিনটি বড় দরজা রয়েছে । ওপরে তিনটি বড় গম্বুজ আছে যার ব্যাসার্ধ প্রায় ৫.৫০ফুট। গম্বুজ গুলোর গায়ে দৃষ্টিনন্দন নকশা করা আছে। চার কোণায় চারটি মাঝারি আকৃতির মিনার ও চারদিকে ঘিরে আছে আরো ষোলটি ছোট গম্বুজ। ভিতরের দিকে তিনটি মেহরাব আছে।মসজিদের গায়ে অনেকগুলো খিলান আছে। এ ছাড়া বায়ু চলাচলের জন্য উত্তর ও দক্ষিণ দিকে একটি করে জানালা আছে। মসজিদটির সামনে একটি বড় আকৃতির পুকুর আছে।
ঝর্ণা ধারা চৌধুরী
ঝর্ণা ধারা চৌধুরী একজন বাংলাদেশী সমাজকর্মী। ঝর্ণা ধারা চৌধুরী নোয়াখালী জেলার সোনাইমুড়ি উপজেলার 'গান্ধী আশ্রম'-এর সচিব হিসেবে কর্মরত। তিনি ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে বাংলাদেশের একুশে পদক লাভ করেন।
লক্ষ্মীপুর জেলার রামগঞ্জ উপজেলার চন্ডিপুর ইউনিয়নের কালুপুর গ্রামে ১৯৩৮ সালের ১৫ অক্টোবর জন্মগ্রহণ করেন তিনি। তার বাবার নাম গান্ধীয়ান প্রথম চৌধুরী ও মায়ের নাম আশালতা চৌধুরী। তিনি ১১ ভাইবোনের মধ্যে দশম।
১৯৫৪ সালে তার বাবা মারা যাওায়ার পর ১৯৫৬ সালে গান্ধীর প্রতিষ্ঠিত অম্বিকা কালিগঙ্গা চ্যারিটেবল ট্রাষ্টে (গান্ধী আশ্রম ট্রাষ্ট) যোগ দেন। ১৯৬০ সালে বৃটিশ বিরোধী আন্দোলনে সংসারত্যাগীদের সংগঠন চট্টগ্রামের প্রবর্তক সংঘে যোগদানের মাধ্যমে সরাসরি মানবসেবা নিয়োজিত হন। সমাজসেবার পাশাপাশি তিনি তার পড়ালেখাও চালিয়ে নিতে থাকেন। তিনি চট্টগ্রামের খাস্তগীর বালিকা উচ্চবিদ্যালয় থেকে ম্যাট্রিকুলেশন, কুমিল্লা ভিক্টোরিয়া কলেজ থেকে উচ্চমাধ্যমিক ও ঢাকা কলেজ থেকে স্নাতক পাস করেন। ১৯৭১ সালে মুক্তিযুদ্ধ চলাকালে আগরতলায় ত্রাণ কাজে তিনি সক্রিয়ভাবে অংশ নেন। ১৯৭৯ সালে পুনরায় গান্ধী আশ্রম ট্রাষ্টে ফিরে আসেন। ১৯৯০ সালের ১৩ জুন চারু চৌধুরীর মৃত্যুর পর তিনি ট্রাষ্টের সচিবের দায়িত্ব পান।
সমাজকর্মের স্বীকৃতি হিসাবে ১৯৯৮ সালে আন্তর্জাতিক ‘বাজাজ পুরস্কার’ লাভ করেন। ২০০২ সালে নারী উদ্যোক্তার স্বীকৃতি হিসেবে ‘অনন্যা’ পুরস্কার, সমাজসেবার জন্য ২০০৩ সালে নারীপক্ষ দুর্বার নেটওয়ার্ক, নিউইয়র্কের ওল্ড ওয়েস্টবেরি ইউনিভার্সিটির শান্তি পুরস্কার, শান্তি, সম্প্রীতি ও অহিংসা প্রসারে ভূমিকার স্বীকৃতি স্বরূপ ঢাকা বিশ্ববিদ্যালয়ের ‘শান্তি পুরস্কার’ লাভ করেন। এছাড়া ২০০৮ সালে নোয়াখালী জেলা প্রশাসন থেকে ‘সাদা মনের মানুষ’ হিসেবে তিনি সম্মাননা লাভ করেন। ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে সমাজসেবায় একুশে পদক লাভ করেন।
ইসলামিক ফোরাম অব ইউরোপ
ইসলামিক ফোরাম অব ইউরোপ (আইএফই) হল পশ্চিম ইউরোপ অনুমোদিত যুক্তরাজ্য ভিত্তিক একটি ইসলামী সংগঠন। এটি ইসলামিক ফোরাম ট্রাস্ট এর দাতব্য শাখা হিসেবে কাজ করে থাকে।
আএফটি স্ট্যাডফোর্ডশ্যায়ারের মুসলিম দাতব্য সেন্টারে £১৬,১১৯ এবং লুটন ইসলামিক কমিউনিটি ফোরাম (এলআইএফসি) দান করেন।
অ্যাডোবি ইলাস্ট্রেটর
অ্যাডোবি ইলাস্ট্রেটর যা শুধু 'ইলাস্ট্রেটর' নামেই বেশি পরিচিত একটি ভেক্টর গ্রাফিক্স সম্পাদনাকারী। এই সফটওয়্যারটি তৈরি ও বাজারজাত করেছে অ্যাডোবি সিস্টেমস। অ্যাডোবির সবথেকে জনপ্রিয় সফটওয়্যারগুলোর মধ্যে এটি অনতম। এর মাধ্যমে সকল গ্রাফিক্স ডিজাইন, লোগো, ব্যানার তৈরি করা যায়। এর সর্ব শেষ সংস্করণ ইলাস্ট্রেটর সিসি যা ২০১৪ সালে বের হয়।
নির্বাচন সরঞ্জামঃ কোন বস্তুকে নির্বাচন (নির্বাচন করতে) ব্যবহার হয়। বস্তুর উপর ক্লিক করে বস্তু নির্বাচন করা যায়। একদিক বস্তু নির্বাচন করতে সিফট বাটন চেপে ধরে ক্লিক করতে হয়। এছাড়াও বস্তুকে বড় ছোট, ঘুরানো, সরানো এবং অনুলিপি করা যায়।
সরাসরি নির্বাচন সরঞ্জামঃ এঙ্কর পয়েন্ট নির্বাচন করতে ব্যবহার হয়।
কলম সরঞ্জামঃ এই সরঞ্জাম দিয়ে মুলত সরল রেখা এবং বক্র রেখা আঁকা যায়। সরল রেখা আঁকতে প্রথম বিন্দুতে ক্লিক এবং ২য় বিন্দুতে ক্লিক করে esc চাপতে হবে। বক্র রেখা আঁকতে প্রথম বিন্দু ক্লিক করার পর ২য় বিন্দুতে ক্লিক করে চেপে ধরে প্রয়োজন মত বাকাতে হবে। তারপর esc চাপতে হবে। মুলত এই সরঞ্জাম দিয়ে সব ধরনের জিনিস আঁকতে পারি।
আকৃতি সরঞ্জামসমূহঃ আকৃতি সরঞ্জাম গুলোর দুটি সরঞ্জাম চতুর্ভুজ আঁকতে ব্যবহার হয় এবং লাইন সরঞ্জাম (লাইন আঁকতে ব্যবহার হয়) এর ভিতরে আরও বেশ কিছু সরঞ্জাম আছে। চতুর্ভুজএর ভিতরে আছে- গোলকৃত চতুর্ভুজ, ইলিপ্স, স্টার, পলিগন, লেন্স ফ্লেয়ার সরঞ্জাম। লাইন সরঞ্জাম এর ভিতরে- আর্ক টূল, স্পাইরাল টূল, রেক্টেঙ্গেলার গ্রিড সরঞ্জাম, পোলার গ্রিড টু্র। এই সরঞ্জামগুলো পেতে চতুর্ভুজ সরঞ্জাম বা লাইন সরঞ্জামের আইকনের উপর মাউস ক্লিক করে চেপে ধরে থাকতে তবে
ব্রাশ সরঞ্জামঃ এই সরঞ্জাম দিয়ে মুক্ত হাতে অঙ্কন করা যায়। এডোবি সিসি সংস্করণে ৫ প্রকার ব্রাশ আছে। তারা হল- ক্যালিওগ্রাফিক ব্রাশ, স্ক্যাটার ব্রাশ, প্যাটার্ন ব্রাশ, আর্ট ব্রাশ, ব্রিস্টল ব্রাশ।
গ্রেডিয়েন্ট সরঞ্জামঃ বহুরঙ তৈরি করার জন্য ব্যবহার হয়।
ম্যাশ সরঞ্জামঃ এটিও মাল্টিকালার তৈরিতে ব্যবহার হয়, তবে কাজ করার নিয়ম এবং ফলাফল গ্রেডিয়েন্টের থেকে কিছুটা ভিন্ন।
রঙ: ইলাস্ট্রেটরে একটি বস্তুর ২টি কালার। স্টোক কালার আর ফিল কালার। স্টোক কালার হল কোন বস্তুর সীমানার রঙ। আর ফিল কালার হল তার বডির কালার। এইগুলো সরঞ্জামদণ্ডের নিচের দিকে থাকে।
স্বাধীনতা সংগ্রাম (ভাস্কর্য)
স্বাধীনতা সংগ্রাম ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত বাংলাদেশের সবচেয়ে বড় ভাস্কর্য। । শামীম শিকদার এই ভাস্কর্যটি নির্মাণ করেন।
ঢাকা বিশ্ববিদ্যালয় ফুলার রোডে সলিমুল্লাহ হল, জগন্নাথ হল ও বুয়েট সংলগ্ন সড়ক দ্বীপে বাংলাদেশের ইতিহাসের ধারক স্বাধীনতা সংগ্রাম ভাস্কর্যটি স্থাপিত।
ভাস্কর শামীম শিকদার ১৯৮৮ সালে ফুলার রোডে অবস্থিত সেকেলে বাংলো স্টাইলের বাড়ির (বর্তমানে প্রোভিসির ভবন) সামনে পরিত্যক্ত জায়গায় ‘অমর একুশে’ নামে একটি বিশাল ভাস্কর্য নির্মাণ শুরু করেন। ১৯৯০ সালের ফেব্রুয়ারিতে এক ঘরোয়া পরিবেশে প্রয়াত অধ্যাপক আহমদ শরীফ এটি উদ্বোধন করেন। ১৯৯৮ সালে ওই স্থানে উদয়ন স্কুলের নতুন ভবন নির্মাণ শুরু হলে ভাস্কর্যটি স্থানান্তরের প্রয়োজন হয়। ভাস্কর্যটি সড়কদ্বীপে এনে রাখা হয়। পরে ভাস্কর শামীম শিকদার ওই ভাস্কর্যটির অবয়ব পরিবর্তন ও পরিবর্ধন করে ‘স্বাধীনতা সংগ্রাম’ নাম দিয়ে মুক্তিযুদ্ধের ইতিহাসের আলোকে নতুনভাবে নির্মাণ করেন। একইসঙ্গে সড়ক দ্বীপটিকেও তিনি নিজের মনের মতো গড়ে তোলেন। ১৯৯৯ সালের ৭ মার্চ তৎকালীন প্রধানমন্ত্রী শেখ হাসিনা এটি উদ্বোধন করেন।
"স্বাধীনতা সংগ্রাম" ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত। এ ভাস্কর্যটি মহান ভাষা অন্দোলন থেকে শুরু করে ৬৬-র স্বাধিকার আন্দোলন, ৬৯-এর গণঅভ্যুত্থান, ৭১-এর ৭ই মার্চ বঙ্গবন্ধু শেখ মুজিবুর রহমানের স্বাধীনতা সংগ্রামের আহ্বান, ২৫শে মার্চের কালরাত্রি, ২৬শে মার্চ বঙ্গবন্ধু কর্তৃক স্বাধীনতা ঘোষণা, ১৬ ডিসেম্বর চূড়ান্ত বিজয় অর্জনের বিষয় তুলে ধরা হয়েছে। প্রতিটি আন্দোলনে নিহত হয়েছেন এমন ১৮ জন শহীদের মুখাবয়ব দিয়ে পুরো ভাস্কর্য নির্মিত। সবার নিচে ভাষা শহীদের ভাস্কর্য এবং সবার উপরে বঙ্গবন্ধুর ভাস্কর্য। এ ভাস্কর্যে আরো তুলে ধরা হয়েছে লক্ষ প্রাণের বিনিময়ে অর্জিত স্বাধীনতার প্রতীক আমাদের লাল সবুজের পতাকা।
মূল ভাস্কর্য স্বাধীনতা সংগ্রামকে ঘিরে রয়েছে দেশ-বিদেশের শতাধিক কবি, সাহিত্যিক, শিক্ষাবিদ, সমাজ সংস্কারক, বিপ্লবী, রাজনীতিক, বিজ্ঞানীর আবক্ষ মোট ১১৬টি ভাস্কর্য। এসব ভাস্কর্যের কোনোটি একক, কোনোটি যুক্ত। এর সবগুলোই শামীম সিকদারের গড়া। কারো কারো ভাস্কর্য অপূর্ব ভঙ্গিমায় উপস্থাপিত। এখানে বঙ্কিমচন্দ্র, ঈশ্বরচন্দ্র বিদ্যাসাগর, জগদীশ চন্দ্র বসু, মাইকেল মধুসুদন, রবীন্দ্রনাথ ঠাকুর, লালন, কাজী নজরুল ইসলাম, সুকান্ত ভট্টাচার্য, ড. মোঃ শহীদুল্লাহ, শিল্পী সুলতান, জিসি দেব, সুভাসচন্দ্র বসু, কামাল আতাতুর্ক, মহাত্মা গান্ধী, রাজা রামমোহন রায়, মাও সে তুং, ইয়াসির আরাফাত, কর্ণেল ওসমানী, তাজউদ্দিন আহমেদ, সিরাজ সিকদার প্রমুখের প্রতিকৃতি রয়েছে। ভাস্কর শামীম সিকদারেরও দুটি প্রতিকৃতি রয়েছে। আরও রয়েছে একটি হাতির চিত্তাকর্ষক ভাস্কর্য।
সবগুলো ভাস্কর্যের রং শ্বেত শুভ্র। শ্বেতবর্ণের এ ভাস্কর্যের উচ্চতা ৭০ ফুট। পরিসীমা ৮৫.৭৫ ফুট। একটি গোলাকার ফোয়ারার মাঝখানে এটি উপস্থাপিত। মূল ভাস্কর্য ছাড়া অন্য ভাস্কর্যগুলোর গড় উচ্চতা ৩-৪ ফুট।
সবুজ সাগর কাছিম
সবুজ সাগর কাছিম () (দ্বিপদ নাম: "Chelonia mydas"), হচ্ছে কিলোনিডি পরিবারের একটি বড় সাগর কাছিম। এটি Chelonia গণের একমাত্র প্রজাতি। এই প্রজাতির কাছিম গ্রীষ্মপ্রধান ও নাতিশীতোষ্ণ অঞ্চলের উপকূলীয় এলাকা ও দ্বীপপুঞ্জের চারদিকে বিস্তৃত। এদের বিস্তার প্রশান্ত মহাসাগর, আটলান্টিক মহাসাগর এবং ভারত মহাসাগরের উষ্ণপ্রধান এলাকা উল্লেখযোগ্য। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
শিকরেঠুঁটি সাগর কাছিম
শিকরেঠুঁটি সাগর কাছিম বা বাজঠোঁটি সামুদ্রিক কাছিম () (দ্বিপদ নাম: "Eretmochelys imbricata") হচ্ছে একটি সাগর কাছিম।এই প্রজাতির কাছিম মধ্য আটলান্টিক এবং ইন্দো-প্রশান্ত, মহাসাগর এলাকা জাপান থেকে অস্ট্রেলিয়া এবং ব্রিটিশ দ্বীপপুঞ্জ থেকে ব্রাজিল পর্যন্ত বিস্তৃত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
১৯৮২ সালে, সংকটাপন্ন প্রজাতিসমূহের প্রথম আইইউসিএন লাল তালিকায় শিকরেঠুঁটি সাগর কাছিমকে বিপন্ন প্রজাতি হিসেবে অন্তর্ভুক্ত করা হয়। বিভিন্ন পুনঃমূল্যায়নের মধ্য দিয়ে এই বিপন্ন অবস্থান বলবত থাকে ১৯৮৬, ১৯৮৮, ১৯৯০, ১৯৯৪ সাল পর্যন্ত; যতদিন না ১৯৯৬ সালে এদেরকে মহাবিপন্ন অবস্থানে মূল্যায়িত করা হয়।
ওয়ার্কস্টেশন
একটি ওয়ার্কষ্টেশন হল একটি বিশেষ কম্পিউটার যা নকশা করা হয়েছে কারিগরি অথবা বৈজ্ঞানিক ব্যবহারিক কাজে প্রয়োগের জন্য। প্রাথমিকভাবে একক সময়ে একজন ব্যবহারকারীর জন্য তৈরি করা হয়েছিল, সাধারনভাবে এগুলো লোকাল এরিয়া নেটওয়ার্ক দিয়ে সংযুক্ত থাকে এবং বহু-ব্যবহারকারী অপারেটিং সিস্টেম চালানো হয়। ওয়ার্কষ্টেশন কথাটি দিয়ে আংশিকভাবে মেইনফ্রেম কম্পিউটার টার্মিনাল থেকে শুরু করে একটি পিসি নেটওয়ার্কে যুক্ত আছে এমন সবকিছুকে। এছাড়া বেশি ব্যবহৃত হয় বিভিন্ন কোম্পানির (বর্তমান এবং বিলুপ্ত হওয়া) হার্ডওয়্যার পণ্য সমষ্টি বোঝাতে যেমন সান মাইক্রোসিস্টেম, সিলিকন গ্রাফিক্স, এ্যাপোলো কম্পিউটার, ডিইসি, এইচপি এবং আইবিএম ইত্যাদি যারা ১৯৯০ দশকে তৃতীয় মাত্রার গ্রাফিক্সের নতুন দ্বার উত্থান করেছিল।
ব্যক্তিগত কম্পিউটার থেকে ওয়ার্কষ্টেশন উচ্চ ক্ষমতার হয়, বিশেষত সিপিইউ ও গ্রাফিক্স, মেমোরি ধারণক্ষমতা এবং একই সঙ্গে বহু কাজ করার সুবিধার দিক দিয়ে। এটি বিভিন্ন ধরনের জটিল ডাটা যেমন থ্রীডি গ্রাফিক্স নকশা, ইঞ্জিনিয়ারিং অনুকরণ, এ্যানিমেশন, ছবি তৈরি, গাণিতিক ক্ষেত্র ইত্যাদি এবং কম্পিউটার গ্রাফিক্স সম্পর্কিত কাজের জন্য উপযোগী। ডেস্কটপ কম্পিউটারের মতই এটিতে উচ্চ রেজুলেশনের প্রদর্শনী, একটি কিবোর্ড, একটি মাউস আছে কখনো কখনো একের অধিক প্রদর্শনী থাকতে পারে, গ্রাফিক্স ট্যাবলেট, থ্রীডি মাইস (থ্রীডি অবজেক্ট তৈরী এবং দৃশ্যে দিক নির্দেশনার কাজে ব্যবহৃত যন্ত্র) ইত্যাদিও থাকতে পারে। কম্পিউটার শিল্পে ওয়ার্কষ্টেশনই হল প্রথম শ্রেণীর কম্পিউটার যাতে উন্নত ধরনের আনুষঙ্গিক যন্ত্র এবং সহযোগীতামূলক যন্ত্রপাতি উপস্থাপন করা হয়।
মূলধারার পিসির বর্ধমান কার্যক্ষমতা ও সক্ষমতার ফলে ১৯৯০ দশকের শেষের দিকে কারিগরি/বৈজ্ঞানিক ওয়ার্কষ্টেশনের সাথে পার্থক্য কমে আসে। পূর্বে স্বত্তাধিকারী হার্ডওয়্যারগুলো পিসি থেকে ওয়ার্কষ্টেশকে আলাদা করত যেমন আইবিএম তাদের ওয়ার্কষ্টেশনের জন্য আরআইএসসি-ভিত্তিক সিপিইউ এবং পিসির জন্য ইন্টেল এক্স৮৬ সিপিইউ ব্যবহার করত ১৯৯০ এবং ২০০০ দশকে। কিন্তু ২০০০ দশকের শেষের দিকে এই পার্থক্য মুছে যায়। কারণ ওয়ার্কষ্টেশনগুলো ব্যপকহারে বিভিন্ন পিসি প্রস্তুতকারকদের যেমন ডেল, এইচপি এবং ফুজিৎসু হার্ডওয়্যার ব্যবহার করা শুরু করে। এসময় এগুলোতে এক্স৮৬/৬৪ বিট নকশার মাইক্রোসফট উইন্ডোজ বা গনু/লিনাক্স সিস্টেম ব্যবহৃত হত উদাহরণসরূপ ইন্টেল এক্সইয়ন বা এএমডি অপটেরন সিপিইউসমূহ।
অচিন্ত্যনগর
অচিন্ত্য্যনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।
অচিন্ত্য্যনগর গ্রামে প্রাচীন ইট, ১৮ সেন্টিমিটার ব্যাসের মুখযুক্ত পোড়ামাটির ভাঁড়, কড়ি, পাথরের শিল ইত্যাদি পাওয়া গেছে। এছাড়া দুইদিকে নলযুক্ত চ্যাপ্টা ৫.১ ইঞ্চি উচ্চতাবিশিষ্ট ও ৪.৭ ইঞ্চি বহির্ব্যাসের মুখযুক্ত পোড়ামাটির কলসি এখান থেকে প্রাপ্ত মৃৎসামগ্রীর মধ্যে অন্যতম উল্লেখযোগ্য। এই গ্রামে একটি ৫ ফুট উচ্চতা বিশিষ্ট বিস্তৃত ঢিপি ছিল, কিন্তু বিংশ শতাব্দীর নব্বইয়ের দশকে এই ঢিপি থেকে ইট কেটে বের করে নেওয়ায় বর্তমানে তা বিলুপ্ত।
বড় চামট সাগর কাছিম
বড় চামট সাগর কাছিম বা পুরুচর্ম পৃষ্ঠ সাগর কাছিম () (দ্বিপদ নাম: "Dermochelys coriacea"), হচ্ছে একটি কাছিমের প্রজাতি। এরা বিশ্বের সবচেয়ে বড় সামুদ্রিক কাছিম। এই প্রজাতির কাছিম প্রশান্ত মহাসাগর, আটলান্টিক মহাসাগর এবং ভারত মহাসাগরে উষ্ণপ্রধান এবং উপউষ্ণপ্রধান এলাকায় পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
সুন্দি কাছিম
সুন্দি কাছিম বা চিতি কাছিম () (দ্বিপদ নাম: "Lissemys punctata") হচ্ছে কাছিমের একটি প্রজাতি। এটি ভারত, পাকিস্তান, নেপাল, শ্রীলংকা, মায়ানমার, থাইল্যান্ড এবং বাংলাদেশে পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।